Visoka učestalost kožnih manifestacija, uključujući vitiligo i alopeciju areatu, u prospektivno prikupljenoj skupini pacijenata s kroničnom bolešću presatka protiv domaćina

Cilj Odrediti učestalost i obilježja kožnih manifestacija, posebice vitiliga i alopecije areate, kod pacijenata s kroničnom bolešću presatka protiv domaćina (prema engl. *chronic graft-versus-host disease*, cGVHD).

Postupci Opservacijsko istraživanje prospektivno je uključilo 50 pacijenata s cGVHD koje je pregledao iskusni dermatolog. Evaluacija je bila usmjerena na kliničke znakove zahvaćenosti kože i adneksa te je utvrđen kožni GVHD izračun prema kriterijima Nacionalnih instituta za zdravlje SAD-a (prema engl. *National Institutes of Health*, NIH). Odredili smo prisutnost vitiliga, alopecije, kseroze, promjena noktiju i depigmentacije.

Rezultati Od 50 cGVHD pacijenata, 28 (56%) je imalo zahvaćenu kožu, dok je 27 od njih (96%) imalo hipo i/ili hiperpigmentacije. Prema kožnom NIH cGVHD izračunu, 11 pacijenata (39%) imalo je blagi oblik bolesti, 22% umjereni, a 39% teški oblik bolesti. 15 (30%) pacijenata imalo je promjene noktiju, dok ih je 10 (20%) imalo vitiligo ili alopeciju areatu. Univarijatna analiza pokazala je da su pacijenti s vitiligom/alopecijom areatom primili više linija sustavne imunosupresivne terapije (*P*=0,043), imali niži Karnofsky izvedbeni status (*P*=0,028) te veći broj B limfocita (*P*=0,005), trombocita (*P*=0,022) i ukupnih proteina (*P*=0,024). Vitiligo i alopecija areata bili su povezani s višim NIH kožnim izračunom (*P*=0,001), većim intenzitetom imunosupresivne terapije (*P*=0,020) i zračenjem cijelog tijela (*P*=0,040). Multivarijatni regresijski model pokazao je da su pacijenti s višim NIH kožnim izračunom imali 3,67 puta veće izglede da dobiju alopeciju i/ili vitiligo (omjer izgleda 3,67; 95% raspon pouzdanosti 1,26-10,73), uz kontroliranje svih ostalih čimbenika u modelu (dob pri uključenju u istraživanje, broj B stanica, broj krvnih pločica, i ukupni NIH izračun).

Zaključak Naši podaci pokazali su veći broj cGVHD pacijenata s vitiligom i alopecijom nego što je to ranije opaženo.